УФ-м и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев Олегрэ КъБР-м и Iэтащхьэ КIуэкIуэ Юрийрэ Правительствэм и Унэм щызэхуэзащ
Дыгъуасэ КъБР-м и Правительствэм и Унэм лэжьыгъэ IуэхукIэ щызэхуэзащ Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев О. Е., Къэбэрдей-Балъкъэрым и Iэтащхьэ КIуэкIуэ Ю. А. сымэ.
ЗэIущIэм щытепсэлъыхьащ щIыналъэм и социально-экономикэ зыужьыныгъэм, промышленностымрэ мэкъумэш хозяйствэмрэ я зэфIэкIым нэхъри хагъэхъуэным ехьэлIа Iуэхухэм.
Республикэм щыщыIэну зэманым къриубыдэу Белавенцев Олег и мурадщ Май районым щащI «Этана» промышленнэ комплексым, нэгъуэщI ухуэныгъэ зыбжанэм еплъыну. Урысей Федерацэм и Правительствэм и УнафэщI Медведев Дмитрий, Китай ЦIыхубэ Республикэм и Къэрал Советым и Премьер Кэцян Ли сымэ хабзэ хъуауэ гъэ къэс зэрызэхуэзэм хиубыдэу нэгъабэ и щэкIуэгъуэ мазэм Санкт-Петербург къалэм щрагъэкIуэкIа зэIущIэм Къэбэрдей-Балъкъэр Республикэм и унафэщIхэр Китайм и къэрал корпорацэ нэхъ ину тIум ягурыIуащ мы ухуэныгъэм зэщIыгъуу елэжьыну. 2030 гъэм нэсыху ухуэныгъэм теухуауэ къагъэсэбэпыну ахъшэр США-м и доллар мелард 12-м щIегъу.
КъБР-м и Iэтащхьэмрэ Правительствэмрэ я пресс-IуэхущIапIэ.
